BMTCs_2022_09_Spartacus-ösvény

BMTCs_2022_09_Spartacus-ösvény
Ezen a szombaton vadregényes környezetben, szűk, „egyemberes”, de kényelmes ösvényen gyakorlatilag egy szintben sétálva, fárasztó emelkedők nélkül tekergünk a Visegrádi-hegység zegzugos bércei közt a Spartacus vadászösvényen.
Kopár, sziklás lejtők bámulatos kilátást biztosítanak a mély völgyeket kibélelő erdőkre, a Duna völgyére és a Szent Mihály-hegyre. A meredek, helyenként szinte szakadékszerű hegyoldalak mellett a hegység vulkáni múltjáról árulkodó sziklatornyokkal is találkozunk utunk során, mielőtt a zúgóiról és pisztrángos tavairól ismert Apát-kúti-völgybe érkezünk.